OpenLLM-France/wikimedia huggingface dataset:
# Lorenzo Giustiniani

Lorenzo Giustiniani (Venècia, 1 de juliol del 1381 – 8 de gener del 1456) fou un arquebisbe catòlic italià, el primer que va portar el títol de patriarca de Venècia. El 1690 va ser proclamat sant pel papa Alexandre VIII.
De família noble, el 1404 va fundar, amb altres dos aristòcrates venecians, Antonio Correr i Gabriele Condulmer (que després seria papa com Eugeni IV), la congregació dels Canonges Regulars de San Giorgio in Alga, de la que va ser prior i general (1424).
Eugeni IV el va nomenar el 1433 bisbe de Castello, la diòcesi de l'illa de Rialto: quan el papa Nicolau V, el 1451 va decretar el trasllat de la dignitat patriarcal de Grado a la seu de Venècia, Lorenzo Giustiniani va ser designat primer patriarca de la ciutat vèneta. Va morir el 1456.
* Lorenzo Giustiniani en un retrat inacabat de Gentile Bellini, 1465 (Venècia, Galleria dell'Accademia)
* Interior de San Pietro in Castello (Venècia); a l'altar es pot veure l'urna amb el cos de Sant Lorenzo Giustiniani
* Sant Llorenç Giustiniani adorant el Nen Jesús per Luca Giordano, s. XVII (Nàpols, col. privada)

## Culte

Va ser canonitzat el 16 d'octubre de 1690 per Alexandre VIII. La seva festivitat és el 8 de gener, aniversari de la seva mort. Fins al 1969 s'havia celebrat el 5 de setembre, aniversari de l'elevació a l'episcopat.
# Asparagus setaceus

Asparagus setaceus, sinònim Asparagus plumosus comunament dit esparreguera fina o espareguera plomosa és una espècie de liana del gènere de l'esparreguera d'ús ornamental. És una planta nativa d'Àfrica del Sud. Esdevé planta invasora en moltes localitats. El botànic Carl Sigismund Kunth va ser el primer a descriure'l amb l'epítet específic llatí saeta que significa "pèl". Baker el va anomenar A. plumosus o Protasparagus plumosus (Baker) Oberm.

## Descripció

Asparagus setaceus és una espècie de planta perenne amb tiges verdes, enfiladissa, primes (de com a màxim 3 mm. de diàmetre) i que atenyen diversos metres de llargada. Les fulles són realment cladodis que fan 0.1 mm de diàmetre i s'agrupen en frondes d'aspecte delicat i fràgil. Floreix de la primavera a la tardor amb flors campanulades blanques de 0.4 cm de llargada a les quals esdevenen fruits tòxics, verds que es fan negres en madurar.

## Cultiu

Asparagus setaceus es cultiva per a jardins, testos, arranjaments florals i com planta d'interior. És molt resistent però no tolera del tot llum directe ni temperatures frígides.

## Referències

* ↑ «Esparreguera fina». Termcat. [Consulta: 29 desembre 2019].
* ↑ «Asparagus setaceus (Kunth) Jessop». PLANTS Profile. USDA Natural Resources Conservation Service, 01-10-2006. Arxivat de l'original el 26 setembre 2006. [Consulta: 1r octubre 2006].
* ↑ «Asparagus setaceus». Pacific Island Ecosystems at Risk (PIER). Institute of Pacific Islands Forestry, 03-12-2005. Arxivat de l'original el 2006-08-19. [Consulta: 1r octubre 2006].
* ↑ Simpson DP. Cassell's Latin Dictionary. 5a ed.. Londres: Cassell Ltd., 1979. ISBN 0-304-52257-0.
* ↑ «Asparagus plumosus». Flora of Australia Online. ABRS, ©Commonwealth of Australia, 1994. Arxivat de l'original el 2016-03-04. [Consulta: 29 juliol 2009].
* ↑ Mireia Rubio Coll; Mireia Fernández Terricabras. El gran libro de las plantas de interior. Barcelona: De Vecchi, 2004. ISBN 84-315-2908-3.
* ↑ «Climbing Asparagus». Arxivat de l'original el 2011-09-27. [Consulta: 22 setembre 2013].
# Kiln (forn)

Un kiln (de l'anglès antic kiln i aquest del llatí culina, 'cuina') és una cambra tèrmicament aïllada o un forn en el qual es produeix un règim de control de la temperatura. Sovint es necessita un kiln per arribar a una temperatura controlada, que moltes vegades és molt alta i com que el disseny dels forns normalment es focalitza en l'aïllament i la capacitat d'agregar combustible al cap d'un cert temps, s'ha de tenir cura de no escalfar el kiln massa de pressa.

## Usos

Els kilns s'utilitzen per endurir, cremar o assecar materials. Els usos específics inclouen:
* Assecar fusta verda perquè pugui ser utilitzada immediatament.
* Assecar fusta per al seu ús com llenya.
* Escalfar fusta al punt de piròlisi per produir carbó.
* Trempar, fusionar i deformar vidre.
* Cremar (a alta temperatura).
* Assecar fulles de tabac.
* Encendre certs materials per formar materials ceràmics.
* Assecar l malta de l'ordi i altres cereals per a l'elaboració de la cervesa i el whisky.

## Tipus de kilns

* Kiln de maó
* Kiln de ciment
* Forn de calç

## Referències

* ↑ etymonline.com
# Ath

Ath (en való Ate, en picard Ât, neerlandès Aat) és un municipi belga de la província d'Hainaut a la regió valona. Està compost per les viles d'Ath, Lanquesaint, Irchonwelz, Ormeignies, Bouvignies, Ostiches, Rebaix, Maffle, Arbre, Houtaing, Ligne, Mainvault, Moulbaix, Villers-Notre-Dame, Villers-Saint-Amand, Ghislenghien, Isières, Meslin-l'Évêque i Gibecq.
És a 60 kilòmetres a l'oest de Brussel·les, 65 kilòmetres a l'est de Lilla, a 27 kilòmetres a l'est de Tournai i 23 kilòmetres al nord de Mons.

## Administració

Llista dels burgmestres des de 1830e :
| Entrée en fonction | Identité | Parti |
| 1830 | Edouard de Rouillé | (Unionisme ?) |
| 1833 | Jean-Baptiste Delescluse | Partit liberal |
| 1837 | Jean-Baptiste Taintenier | No inscrit ? |
| 1848 | Jean-Baptiste Delescluse | Partit liberal |
| 1855 | Charles Lor | Partit liberal |
| 1858 | Félicien Wincqz | Partit liberal |
| 1863 | Auguste Broquet | Partit liberal |
| 1869 | Florimond Delmée | Partit liberal |
| 1875 | Louis Pilette | Partit liberal |
| 1879 | Emile Durieu | Partit liberal |
| 1902 | Oswald Ouverleaux | Partit liberal |
| 1926 | Fernand Felu | No inscrit ? |
| 1932 | Emile Carlier | P.O.B |
| 1934 | Fernand Lefranc | P.O.B |
| 1938 | Fernand Felu | No inscrit ? |
| 1945 | Georges Empain | No inscrit ? |
| 1946 | Horace Leleux | No inscrit ? |
| 1947 | Camille Van Graefschepe | P.S.B. |
| 1970 | Georges Vandensavel | PSB |
| 1977 | Guy Spitaels | PS |
| 1997 | Bruno Van Grootenbrulle | PS |
| 2008 | Jean-Pierre Denis | PS |

## Agermanaments

* Meslin

## Enllaços externs

* Web d'Ath
* Producció literària en való i picard Arxivat 2009-02-25 a Wayback Machine.
* Web sobre la ducasse d'Ath Arxivat 2021-04-08 a Wayback Machine.
Viccionari
# Attilio Castrogiovanni

Attilio Castrogiovanni (Linguaglossa, 15 de maig de 1908 - 5 d'octubre de 1978) fou un advocat i polític sicilià. Llicenciat en dret, el 1943 participà en la fundació del Moviment Independentista Sicilià (MIS), del que en fou nomenat secretari general el 1947 després de l'expulsió d'Antonio Varvaro. Va mantenir contactes amb Antonio Canepa i Salvatore Giuliano per a la fundació de l'EVIS, raó per la qual fou arrestat el juliol de 1945.
A les eleccions legislatives italianes de 1946 fou elegit diputat de l'Assemblea Constituent pel districte de Catania, i a les eleccions regionals de Sicília de 1947 fou elegit diputat a l'Assemblea Regional Siciliana. No fou reescollit a les eleccions de 1951.

## Referències

* ↑ Antonello Battaglia,. Sicilia contesa. Separatismo, guerra e mafia, Roma, Salerno, 2014.
* ↑ Fitxa de la Cambra dels Diputats
* ↑ Fitxa a l'Assemblea Siciliana

## Enllaços externs

* Malpaese: criminalità, corruzione e politica nell'Italia della prima reppublica 1943-1994 per Alessandro Silj
# Bachy

Bachy és un municipi francès, situat a la regió dels Alts de França, al departament del Nord. L'any 2006 tenia 1.399 habitants. Limita al nord amb Wannehain, a l'est amb Rumes, al sud amb Mouchin, al sud-oest amb Cobrieux i al nord-oest amb Bourghelles

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 | 2019 |
| 864 | 816 | 888 | 1.001 | 1.134 | 1.332 | 1.399 | 1.791 |

## Persones

* Monique (Henriette) Hanotte (1920-2022), una resistent belga que va ajudar uns cent-quaranta soldats i resistents a fugir cap al Regne Unit durant la Segona Guerra Mundial (1939-1945). Hanrotte és ciutadana d'honor de Bachu. El 2018 s'hi va estrenar una estatua dedicada a la seva activitat heroica que va salvor moltes vides.
* Fortunée Boucq, eligida el 1945 batllesa del poble i una de les primeres dones de França que van accedir a aquest càrec.

## Referències

* 1 2 Poly, Clément. «Bachy: une statue en l'honneur de la résistante Henriette Hanotte» (en francès). Hauts de France. France 3. [Consulta: 21 febrer 2022].
* ↑ Vandekerkhove, Marie «Mademoiselle Fortunée, élue en 1945 parmi les premières femmes maires de France». La Voix du Nord, 13-03-2008.
# Baldomero Argente del Castillo

Baldomero Argente del Castillo (Jérez del Marquesado, 6 de febrer de 1877-Madrid, 28 de novembre de 1965) va ser un polític espanyol.

## Biografia

El 1894 se'n va anar a viure a Manila i el 1897 es va llicenciar en dret. Lluità com a voluntari a la guerra hispano-estatunidenca i el 1899 tornà a Espanya. El 1904 fou director del diari El Globo i després del Diario Nacional.
Romanonista convençut, va estar afiliat al Partit Liberal Fusionista, amb el que fou regidor de l'ajuntament de Madrid i membre de la Diputació de Madrid. Va ser diputat a Corts per les Illes Canàries a les eleccions generals espanyoles de 1910, 1914, 1916, 1918, 1919, 1920 i 1923. També seria membre de l'Assemblea Nacional Consultiva (1927-1930) de Miguel Primo de Rivera.
Al Govern del comte de Romanones de 1918 va exercir la cartera de ministre de Proveïments. Prèviament, en 1913, havia estat subsecretari de la Presidència. Va ser membre de la Reial Acadèmia de Jurisprudència i Legislació i de la Reial Acadèmia de Ciències Morals i Polítiques, i vicepresident de l'Ateneo de Madrid.

## Referències

* ↑ Necrològica al diari ABC, 29 de setembre de 1965
* ↑ Fitxa de la Diputació de Badajoz
Càrrecs públics :
| Precedit per: Pablo Garnica y Echevarría | Ministre d'Hisenda 1918- 1919 | Succeït per: Leonardo Rodríguez Díaz |
| Premis i fites |||
| Precedit per: Ángel Salcedo y Ruiz | Reial Acadèmia de Ciències Morals i Polítiques Medalla 5 1922-1965 | Succeït per: Alberto Ullastres Calvo |
# Baldomero Fernández Ladreda

Baldomero Fernández Ladreda Ferla (La Ribera, Astúries, 18 de juliol de 1906 - Oviedo, 15 de novembre de 1947) va ser un sindicalista, militar de l'Exèrcit Popular de la República i guerriller asturià. No confondre amb José María Fernández Ladreda.
Inicia la seva activitat política afiliant-se a la UGT mentre treballava en la cimentera de Tudela Veguín. El 1934 participa en la revolució obrera encapçalant el grup obrer que va assaltar la fàbrica d'explosius situada a La Manjoya. Després de la finalització de la revolta ingressa a la presó afiliant-se al Partit Comunista d'Espanya.
El 1936 participa en la guerra civil al capdavant d'un grup guerriller en el setge d'Oviedo arribant a manar la 179a Brigada Mixta. Es trasllada a combatre al País Basc, Santander i front oriental. Una vegada finalitzada la guerra passa a la clandestinitat i s'amaga a Astúries.
En la clandestinitat s'uneix a la Unión Nacional Española (UNE). El 15 d'agost de 1943 funda, amb Aristides Llaneza i Manuel Fernández Peón, el Comitè de Milícies Antifeixistes (CMA) i es manté força actiu a la zona de Llangréu. El 1945, després de la desaparició de l'UNE, reconstitueix el partit comunista, i és nomenat director del partit per a Astúries. El 1946 és expulsat del partit per problemes interns.
Al setembre de 1947 és detingut, i és jutjat i condemnat a dues penes de mort, una d'elles commutada. Fou executat en el garrot vil el 15 de novembre de 1947 a la presó d'Oviedo i enterrat posteriorment en el cementiri civil d'Oviedo, d'on posteriorment serien tretes les seves restes i portades al Cementiri de La Ribera.

## Referències

* ↑ El ministro de Franco José María Fernández Ladreda todavía tiene dedicada a su honor una de las principales avenidas de Candás, CandasTv
* ↑ La Guerrilla en Asturias y Cantabria (3)
* ↑ Baldomero Fernández Ladreda a sbhac.net
# Harvey

«Harvey» té aquests significats:
* Toponímia:
** Harvey (cràter), cràter d'impacte que es troba a la cara oculta de la Lluna
** Harvey (Dakota del Nord), població dels Estats Units a l'estat de Dakota del Nord
** Harvey (Illinois), població dels Estats Units a l'estat d'Illinois
** Harvey (Iowa), població dels Estats Units a l'estat d'Iowa
** Harvey (Louisiana), població dels Estats Units a l'estat de Louisiana
** Harvey Cedars, població dels Estats Units a l'estat de Nova Jersey
* Biografies:
** Adam Harvey (artista) (1981), dissenyador i investigador independent que opera des de Berlín, centrat en la visió artificial
** Anthony Harvey (Londres, 1931 - Water Mill, 2017), muntador i director de cinema anglès
** Antje Harvey (Magdeburg, RDA, 1967), esquiadora de fons i biatleta nord-americana d'origen alemany
** David Harvey (Gillingham, 1935), geògraf, professor d'antropologia i teòric marxista anglès
** George Harvey (Gloucestershire, 1878 - Alicedale, 1960), tirador, anglès de naixement, que va competir sota bandera sud-africana
** Jak Ali Harvey o Jacques Montgomery Harvey (Hanover Parish, Jamaica, 1989), atleta turc
** James Michael Harvey (1949), cardenal estatunidenc, arxipreste de la Basílica Papal de Sant Pau Extramurs
** Jonathan Harvey (compositor) (Warwickshire, 1939 - Lewes, 2012), compositor britànic
** Joy Harvey (1934), historiadora de la ciència estatunidenca
** Laurence Harvey (Jonischkis, Lituània, 1928 - Londres, Anglaterra, 1973), actor, director, productor i guionista
** Lilian Harvey (Londres, 1906 – 1968), actriu i cantant alemanya, encara que nascuda en el Regne Unit
** Lisa Harvey-Smith (Harlow, 1979), astrofísica britànica-australiana, ambaixadora de Women in STEM d'Austràlia i professora de pràctica en comunicació
** Pierre Harvey (Rimouski, Quebec, 1957), ciclista i esquiador de fons canadenc
** PJ Harvey o Polly Jean Harvey (Corscombe, 1969), cantautora anglesa
** Samantha Harvey (Kent, 1975), novel·lista anglesa, guanyadora del premi Booker de 2024 per la seva novel·la Orbital
** William Harvey (Folkestone, 1578 – Roehampton, 1657), metge anglès conegut per descriure en detall el sistema circulatori
** William Henry Harvey (Summerville, Irlanda, 1811 - Torquay, Anglaterra, 1866), botànic i fitòleg irlandès
* Miscel·lània
** Harvey (pel·lícula), pel·lícula estatunidenca, adaptació de l'obra de Mary Chase, dirigida per Henry Koster, estrenada el 1950
** Duiquer de Harvey (Cephalophus harveyi), espècie de duiquer que viu a l'est d'Àfrica
** Premis Harvey, reconeixements del món del còmic
** Tempesta tropical Harvey (2005), tempesta tropical a l'oest de l'Oceà Atlàntic durant l'agost de la temporada d'huracans de l'Atlàntic de 2005
# Jofre Carreras Pagès

Jofre Carreras Pagès (Girona, 17 de juny de 2001) és un futbolista català que juga com a migcampista pel RCD Espanyol.
Carreras va ingressar al planter del RCD Espanyol el 2014, després d'haver passat pel Girona FC i el Grup Excursionista i Esportiu Gironí. Va fer el seu debut com a sènior amb l'equip B el 10 de febrer de 2019, entrant a la segona part per substituir Carlos Doncel en una derrota a casa per 0–1 contra el CE Alcoià en partit de Segona Divisió B.
Carreras va renovar el seu contracte amb el Pericos el 28 de febrer de 2020, signant fins al 2024. Va fer el seu debut com a professional el 27 de setembre, reemplaçant Fran Mérida en una victòria per 2–0 a fora contra el Reial Oviedo al campionat de Segona divisió.

## Referències

* ↑ «Jofre Carreras, autor del gol más simbólico del Espanyol en División de Honor» (en castellà). Futbol Juvenil, 16-06-2020. [Consulta: 27 setembre 2020].
* ↑ «El Alcoyano se despega ligeramente del descenso» (en castellà). Golsmedia, 10-02-2019. [Consulta: 27 setembre 2020].
* ↑ «Jofre Carreras renueva su contrato» (en castellà). RCD Espanyol, 28-02-2020. [Consulta: 27 setembre 2020].
* ↑ «Raúl de Tomás asalta el Tartiere» (en castellà). Marca, 27-09-2020. [Consulta: 27 setembre 2020].

## Enllaços externs

* Jofre Carreras Pagès a BDFutbol
* Jofre Carreras Pagès, Fitxa a Soccerway
# Bauvin

Bauvin és un municipi francès, situat a la regió dels Alts de França, al departament del Nord. L'any 2006 tenia 5.322 habitants. Limita al nord amb Sainghin-en-Weppes, al nord-est amb Annœullin, a l'est amb Provin, al sud amb Meurchin, al sud-oest amb Wingles i a l'oest amb Billy-Berclau

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 4.018 | 3.972 | 3.835 | 4.356 | 5.444 | 5.338 | 5.322 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1977-2001 | Gérard Boussemart | PS |
| 2001- | Louis-Pascal Lebargy | |
# Benigno Quiroga y López Ballesteros

Benigno Quiroga y López Ballesteros (Santiago de Compostel·la, 1848 - Madrid, 9 de març de 1908) fou un enginyer i polític gallec, va ser ministre de Governació durant el regnat d'Alfons XIII.

## Trajectòria

Format en enginyeria de forests i dret, formà part del Partit Liberal i pactà amb els conservadors per tal que ambdós tinguessin sempre representació a les Corts pel districte de Lugo. Fou diputat pel districte de Lugo (1881-1887 i 1891-1907) i per Daimiel (1907-1908). Director general d'Obres Públiques (1893), subsecretari d'Ultramar (1897) i subsecretari de Governació (1901), fou director general d'Administració i Foment de les Filipines. Fou ministre de Governació dos cops: entre el 10 de juny i el 6 de juliol de 1906, i entre el 30 de novembre i el 4 de desembre de 1906, en governs de Segismundo Moret. La seva notorietat va néixer amb la seva gestió de les Filipines, caracteritzada per cert liberalisme.
Fou pare de Luis i Joaquín Quiroga Espín.

## Notes

* ↑ Necrològica a El Regional, 4-3-1908, p. 1.
* ↑ Un século sen Benigno Quiroga, La Voz de Galicia. 30 de novembre de 2008

## Enllaços externs

* Fitxa del Congrés dels Diputats
Càrrecs públics :
| Precedit per: Álvaro Figueroa y Torres Mendieta Bernabé Dávila y Bertoloti | Ministre de Governació (juny-juliol) 1906 (novembre-desembre) 1906 | Succeït per: Bernabé Dávila y Bertoloti Juan Navarro Reverter |
# Bhumibol Adulyadej

Bhumibol Adulyadej (Rama IX) nom real พระบาทสมเด็จพระเจ้าอยู่หัวภูมิพลอดุลยเดชมหาราช, Phra Bat Somdet Phra Chaoyuhua Bhumibol Adulyadej Maharaj, el Grandiós (Cambridge, Massachusetts, Estats Units, 5 de desembre de 1927 - Bangkok, Tailàndia, 13 d'octubre de 2016), fou el rei de Tailàndia des de 1946 fins al 2016, sent el seu el regnat més longeu del món. És el cap d'estat que més temps ha estat en el càrrec en tot el món, i fou el 9è rei de la dinastia Chakri.

## Biografia

Va néixer a Cambridge (Massachusetts), en els Estats Units. Després d'un breu període escolar a Bangkok, va deixar el seu país als sis anys amb la resta de la seva família, traslladant-se a Suïssa on va completar els seus estudis secundaris a Lausana, en la universitat dels quals es va llicenciar en ciències polítiques. Després de la misteriosa mort del seu germà major Ananda Mahidol (oficialment Rei Rama VIII), va accedir al tron el 9 de juny de 1946. No obstant això, va continuar la seva educació. El seu oncle, el príncep Rangsit, es va convertir en regent fins a la seva coronació oficial el 5 de maig de 1950. Uns dies abans s'havia casat el 28 d'abril amb Mom Rajawongse Sirikit Kitiyakara. Tenen un fill, el Príncep Hereu Maha Vajiralongkorn, i tres filles. Va ser proclamat El Grandiós pel llavors primer ministre de Tailàndia.

## Honors

    Orde Olímpic d'or

## Referències

* ↑ Bernstein, Adam. «Bhumibol Adulyadej of Thailand dies at 88; world's longest-reigning monarch» (en anglès). The Washington Post, 13-10-2016.

## Vegeu també

* Sirikit

## Enllaços externs

* Monarquia Tailandesa Arxivat 2006-08-30 a Wayback Machine.
# Borsa d'Amsterdam

La Borsa d'Amsterdam o Borsa de Berlage (Beurs van Berlage) és un dels grans monuments de l'arquitectura neerlandesa del segle xx. És un edifici en maons construït de 1898 a 1903.
És el primer gran encàrrec d'un arquitecte desconegut fins a aquell moment, Hendrik Petrus Berlage: aquest projecte que el va fer cèlebre al món sencer.
Amb una longitud de 141 metres, l'edifici s'erigeix sobre una riba del riu Amstel que anteriorment va acollir els vaixells de comerç i que s'acabava d'assecar, aquest edifici era destinat a albergar tot les operacions de borsa.
El Museu de la Borsa de Berlage va obrir les portes el 2003 i permet que una part d'aquest edifici sigui permanentment obert al públic.
És també la seu de l'orquestra filarmònica neerlandesa.

## Història

Establerta fa quatre segles, la borsa d'Amsterdam és considerada com la borsa més antiga del món. La negociació de les accions va començar gràcies a la societat Verenigde Oostindische Compagnie, una gran companyia de navegació a la recerca permanent de fons per finançar el negoci de mercaderies amb l'Extrême-Orient. Les accions eren activament intercanviades a el Damrak, un carrer d'Amsterdam prop dels locals actuals d'Euronext al 5, Beursplein. Al començament, només es negociaven les accions a lliurament immediat, però ràpidament es va la negociació d'opcions i contractes a termini.
El 1607, el consell municipal va confiar a l'arquitecte Hendrick de Keyser la construcció d'una borsa de matèries primeres, que s'obrí el 1611. Des d'aquell moment i per primera vegada, les transaccions es produïen en un lloc específic per a aquesta funció.
Al segle xvii, la importància de la borsa va créixer de forma important amb la negociació d'un nombre creixent d'accions de la Companyia Neerlandesa de les Indies Orientales (fundada el 1602), en una proporció deu vegades superior a la Companyia Britànica de les Indies Orientales i l'aparició de la negociació d'obligacions. El primer edifici construït va caure i es va abandonar el 1835, després del qual la borsa es va traslladar diverses vegades per establir-se el 1913 a l'emplaçament actual.

## Enllaços externs

* Advfn - Pati de la Borsa d'Amsterdam Arxivat 2006-11-24 a Wayback Machine.
# Botaló

S'anomena botaló l'allargament del bauprès o d'una verga que corre paral·lelament a la perxa principal. Serveix per fermar-hi més flocs o, en les vergues, veles d'ala o rastreres. En les embarcacions menors, com ara les barques, es denomina botaló al bauprès (en una peça única).
En els baupresos de fusta formats de tres peces, el bauprès pròpiament dit, la porció de pal que neix a la coberta, es veu allargada per un primer botaló, el botaló de floc, i aquest per un de segon el botaló de petifloc. Les unions entre ells, es fan amb un tamboret.

## Etimologia

Mot híbrid format de botar ‘posar fora’ i loo (o lof) ‘vent’ JAL48

## Tipus de botaló

Es distingeixen diferents tipus de botaló:
* botaló d'ala . El que surt fora de les vergues per amura les veles anomenades ales .
* botaló de floc . Pal rodó que col·locat sobre el bauprès surt cap a fora per la boca de la tina del tamboret i serveix per allargar el floc.
* botaló de petifloc . Espiga del botaló de floc o un altre pal més petit, amb un cèrcol que serveix per alliberar el petifloc.
* botaló de rastrera . El que surt del costat del vaixell i serveix per a alliberar les veles que es diuen rastreres .

## Referències

* ↑ «botaló | enciclopèdia.cat». [Consulta: 2 juliol 2018].
* ↑ DCVB: ‘Perxa que va subjecta damunt el bauprès o a una verga i paral·lelament a aquests, i serveix per caçar certes veles. [...]. En les barques petites se sol anomenar botaló el bauprès, d'una sola peça’.
Aquest article conté material del diccionari enciclopèdic popular il·lustrat Salvat dels anys 1906-1914 que es troba en el domini públic.

## Vegeu també

* Pal (nàutica)
* Obenc